Kartofler giver ny energi - Energy Supply DK
11. august 2010 08:13
Kartoffelaffald fra Karup Kartoffelmelfabrik skal med støtte fra Region Midtjylland omdannes til miljøvenlig energi. Hele Karup og omegn får glæde af energien.
Et udviklingsprojekt støttet af Region Midtjylland skal hjælpe til, at fabrikken også kommer i front på energisiden. Projektet går ud på at udvikle og afprøve en ny teknologi som kan omdanne fabrikkens restprodukter til biogas, oplyser Region Midtjylland.
- Det er oplagt, at vi starter med at udnytte de biomasseressourcer, vi har i vores egen baghave. Specielt er jeg glad for koblingen til fjernvarmen og naturgasnettet. Den sikrer en optimal udnyttelse af energien, siger han.
- Nu er det vigtigt, at regeringen som lovet i Grøn Vækst-programmet fjerner de barrierer, der er for distribution af biogas gennem naturgasnettet, tilføjer Gert Schou.
- Det afgørende for, at vi nu kommer i gang er, at regionen støtter færdigudviklingen af teknologien. Som pioner på området er det ikke rimeligt at vi skal tage den risiko alene. Til gengæld er vi klar til at investere et betydeligt millionbeløb i et fuldskala demonstrationsanlæg, når først teknologien er på plads, siger Anders Dyrberg.
Læs også: 24 naturgasværker på jagt efter millionerne
Mere om: Karup Kartoffelmelsfabrik |Region Midtjylland